Ettie Bierman Keur 9 by Ettie Bierman Read Online on Bookmate
Ettie Bierman Keur 9
Die tuiskoms lê ver Toe Ila Verster op Nelspruit van die trein afklim, is dokter Johan Retief die eerste man wat sy ontmoet. Hy bied aan om haar swaar tas te dra, maar sy sê sy sal regkom, en op hierdie oomblik weet sy nie watter groot rol dokter Retief nog in haar lewe sal speel nie.
Die rooikop-kunstenares Jennie Botha se lewe verander eensklaps toe sy haar ouers in 'n motorongeluk verloor. Skielik bly sy alleen agter in die imposante grasdakhuis op 'n kleinhoewe saam met haar drie blinkoog-bulterriërs, hanslam, katte, hoenders, ganse en eende.
Haar vriend Thys, 'n belowende argitek, dring daarop aan dat sy die huis verkoop sodat hy vir haar 'n modern huis in die stad kan bou sodra hulle eers getroud is. Thys hou nie van diere nie en ook nie van tuinmaak nie. Verder is die kleinhoewe te ver van alles af; te ver van sy kantoor, kliënte, kollegas en die teater … Hy is pynlik netjies en verkies eintlik blondines – vroulike meisies in rokke, kouse en hoëhakskoene.
Jennie maak kennis met Roux van Zyl, 'n voornemende koper vir die huis. Hy is presies die teenoorgestelde van Thys: hy het deurmekaar hare en 'n halfdag oue stoppelbaard; hy wil graag die honde afrig en hou van rooikoppe in kakiebroeke en verfbesmeerde oorhangtruie. Hoewel Jennie en Roux aanvanklik nie stryk nie, leer hulle mekaar geleidelik beter ken en voel sy baie aangetrokke tot hom.
Die sprankelende, genotvolle verhaal van 'n grasdakhuis en sy rooikop-eienares, en van die bittersoet spel van die liefde.
Die pragtige Ezette Nel met haar blink, swart hare en besonderse turkoois oë, is 'n Afrikaans-onderwyseres by 'n hoërskool. Hoewel die skool se druk buitemuurse program baie van haar tyd in beslag neem, het sy twee groot voorliefdes: sy is hartstogtelik lief vir diere en sy wil baie graag nog 'n hele string boeke skryf.
Haar amper-verloofde, Charl Myburgh, is 'n LO-onderwyser en 'n plesiersoeker wat veel eerder rondrits as om rustig tuis te bly. Ezette het hom lief en geniet sy geselskap, maar tog wonder sy soms: Is hulle regtig geesgenote?
Dan ontmoet sy Derek Myburgh, Charl se ouer broer wat 'n veearts is en toevallig haar twee groot voorliefdes deel. Tot Ezette se groot ontsteltenis voel sy dadelik baie aangetrokke tot hom en is hy vir haar byna onweerstaanbaar aantreklik …
Maar sy vind gou uit dat sy nie net moet rekening hou met haar kloppende hart nie, maar ook met haar naderende verlowing, haar onderwyspos en die feit dat Derek Myburgh